K O R R A L D U S

Haapsalu, 			                 15. juuni 2011 nr 387

Kinnistu avaliku kirjaliku enampakkumise 
korras võõrandamise tingimuste kinnitamine 
(Raudtee 16; 16a Haapsalu)

Tulenevalt Haapsalu Linnavolikogu 25.03.2011 otsusest nr 109 “Loa andmine vara võõrandamiseks avaliku kirjaliku enampakkumise korras ja isikliku kasutusõiguse seadmiseks“ (Raudtee 16; 16a; ja 16c, Haapsalu), millega otsustati müüa linnale kuuluvad kinnistud, mis ei ole linnale vajalikud kohaliku omavalitsusüksuse ülesannete täitmiseks ja määrati võõrandamise korraldajaks Haapsalu Linnavalitsus. Haapsalu Linnavalitsuse 14.04.2010 korralduse nr 225 tingimustel müüdi Raudtee 16b kinnistu. Haapsalu Linnavalitsuse 19.05.2010 korralduse nr 306, 08.09.2010 korralduse nr 497 ja 03.11.2010 korralduse nr 618 tingimustel ei müüdud ühtegi kinnistut Raudtee 16; 16a ja 16c. Haapsalu Linnavalitsuse 30.03.2011 korralduse nr 214 alusel toimunud enampakkumisel müüdi kinnistu Raudtee 16c. Haapsalu Linnavalitsuse 27.04.2011 korralduse nr 268 tingimustel ei müüdud ühtegi kinnistut Raudtee 16 ja 16a.  
Juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrast”, kohaliku omavalitsuse korralduse seaduse § 6 lg 3 p 1, § 30 lg 1 p 2, § 34 lg 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b :

1.	Kinnitada Haapsalu linnale kuuluva kinnisomandi, registriosa numbriga 1224532 asukohaga Raudtee 16; 16a Haapsalu, avaliku kirjaliku enampakkumise korras võõrandamise tingimused järgmiselt:

1.1	Katastriüksuse aadress Raudtee tn 16, Haapsalu;
1.1.1	katastritunnus 18301:013:0055;
1.1.2	pindala 1127 m2;
1.1.3	katastriüksuse sihtotstarve elamumaa;
1.1.4	kirjaliku enampakkumise alghind 11 834 eurot.

1.2	Katastriüksus aadressiga Raudtee tn 16a, Haapsalu;
1.2.1	katastritunnus 18301:013:0056;
1.2.2	pindala 1037 m2;
1.2.3	katastriüksuse sihtotstarve elamumaa;
1.2.4	kirjaliku enampakkumise alghind 10 889 eurot.

1.3	Tagastamatu enampakkumise osavõtutasu suurus on 115 (ükssada viisteist) eurot, tagatisraha või tagasivõtmatu pangagarantii suurus on 1 000 (üks tuhat) eurot;
1.4	kinnistu avaliku kirjaliku enampakkumise võitjal (edaspidi nimetatud Ostja) tasuda kinnistu ostuhind Eurodes hiljemalt kinnistu notariaalse ostu-müügilepingu sõlmimise päevale eelnevaks päevaks ja kanda ostuhind Haapsalu Linnavalitsuse pangaarvele nr 10602002431007 SEB Pangas või esitada tagasivõtmatu panga garantiikiri ostuhinna tasumise kohta 3 pangapäeva jooksul peale ostu-müügilepingu sõlmimist käesolevas punktis nimetatud pangaarvele. Panga garantiikirja originaal esitada kirjalikus vormis hiljemalt kinnistu notariaalse ostu-müügilepingu sõlmimise päevale eelnevaks päevaks;
1.5	notaritasu täies ulatuses tasuda Ostjal;
1.6	kinnistu Ostjal sõlmida ostetava kinnistu notariaalne ostu-müügileping 30 päeva jooksul kinnistu enampakkumise tulemuste kinnitamise otsuse teatavakstegemisest, s.o. 30 päeva jooksul eelnimetatud otsuse koopia kättesaamise päevale järgnevast päevast arvates. Käesolevas punktis nimetatud tähtajaks kinnistu notariaalse ostu-müügi lepingu sõlmimata jätmise korral on enampakkumise tulemuste kinnitajal (Haapsalu Linnavolikogul) õigus enampakkumise tulemused tühistada ja enampakkumise tulemuste kinnitamise otsus kehtetuks tunnistada ja sel juhul Ostja poolt sissemakstud käesoleva korralduse punktis 1.3 nimetatud tagatisraha Ostjale ei tagastata või realiseeritakse esitatud tagasivõtmatu pangagarantii;
1.7	kinnistu avaliku kirjaliku enampakkumise korraldaja on Haapsalu Linnavalitsus;
1.8	kinnistu avalikust kirjalikust enampakkumisest võivad osa võtta kõik isikud, kui seadusest ei tulene teisiti;
1.9	kirjalikud pakkumised kinnistu ostuhinna osas tuua kinnises ümbrikus, millel on märgusõna “Raudtee tn 16” või „Raudtee tn 16a“ Haapsalu Linnavalitsuse sekretärile (Posti 34, Haapsalu, I korrus) hiljemalt 08. augustil 2011 kell 15.00. Ümbrikud pakkumistega avatakse III korrusel 08. augustil 2011 kell 15.05;
1.10	 käesoleva korralduse punktis 1.4. nimetatud enampakkumise osavõtutasu ja tagatisraha peab olema laekunud Haapsalu Linnavalitsuse pangakontole nr. 10602002431007 SEB Pangas hiljemalt 07. augustil 2011;
1.11	 kinnises ümbrikus olev pakkumiskiri peab sisaldama:
1.11.1	ostetava kinnistu aadress,
1.11.2	sõnades ja numbritega kirjutatud pakutava ostuhinna summa;
1.11.3	pakkuja sõnalise kinnituse kõigi ostetava kinnistu kirjaliku enampakkumise tingimustega nõustumise kohta;
1.11.4	pakkuja nime, isiku- või registrikoodi, elukoha või asukoha aadressi, elektronposti aadressi, kuupäeva, pakkuja allkirja. 
1.11.5	Juriidilise isiku pakkumiskirjale peab olema alla kirjutanud isik, kellel on selle juriidilise isiku esindamiseks kehtivad volitused ja pakkumisele peab olema lisatud juriidilise isiku pädeva organi otsus enampakkumisel osalemise kohta (originaal või tõestatud koopia) ja vajadusel ka esindaja volikiri (originaal). 
1.11.6	pakkumiskirjale tuleb lisada osavõtutasu ja tagatisraha tasumist tõendavad dokumendid;
1.12	 Enampakkumise võitjaks tunnistatakse see isik, kes on pakkunud pakkumiskirjas kõrgeima ostuhinna ja on koheselt ning tähtaegselt täitnud kõik käesoleva korralduse punkti 1 alapunktides kehtestatud enampakkumisest osavõtuks vajalikud tingimused, samuti nõustunud kirjalikult sama punkti alapunktides nimetatud kõigi teiste tingimustega, s.h. enampakkumise võitjale (Ostjale) kehtestatud kinnistu võõrandamise tingimuste täitmisega;
1.13	 kui pakkumiskirjadega ümbrike avamisel selgub, et vähemalt kaks või enam enampakkumises osalejat on teinud ostuhinna osas võrdse kõrgeima pakkumise, korraldatakse võrdse pakkumise teinud isikute vahel hiljemalt kolme tööpäeva jooksul avalik suuline enampakkumine, kus pakkumise sammu suuruseks on kehtestatud 300 (kolmsada) eurot, enampakkumise aja määrab linnavara võõrandamise komisjoni esimees, arvestades võimalusel konkureerivate pakkujate ettepanekutega;
1.14	 tehtud pakkumine jäetakse arvestamata, kui pakkumiskirjadega ümbrike avamisel selgub, et pakkumiskiri ei ole vormistatud käesolevas korralduses kehtestatud kõigi nõuete kohaselt või pakkumiskirjale ei ole lisatud kõiki nõutud dokumente või ümbrikul on märge, et pakkumiskirjaga ümbriku üleandmine on toimunud peale pakkumise üleandmiseks kehtestatud tähtaega või kui selgub, et osavõtutasu või tagatisraha tasumisega on hilinetud;
1.15	 Ostja poolt sissemakstud käesoleva korralduse punktis 1.3. nimetatud tagatisraha võetakse arvesse Ostja poolt ostu-müügihinna tasumisel. Teistele enampakkumisest osavõtjatele, v.a. Ostja, tagastab Haapsalu Linnavalitsus nende sissemakstud tagatisraha täies ulatuses hiljemalt 12 tööpäeva jooksul pakkumiste avamise päevale järgnevast päevast arvates.

2.	Kinnitada avaliku enampakkumise ettevalmistamiseks ja läbiviimiseks neljaliikmeline komisjon:
Peeter Vikman, komisjoni esimees
Erko Kalev, komisjoni liige
Reimo Reimer, komisjoni liige
Elle Altmets, komisjoni liige
3.	Kultuuri- ja avalike suhete spetsialistil (M. Uusen) koostada korralduse resolutiivosast kinnistu enampakkumise kuulutus ja teha käesoleva korralduse resolutiivosa (näidates ära korralduse numbri ja kuupäeva) teatavaks enampakkumise kuulutuse avaldamisega ajalehes Lääne Elu, veebiportaalis Läänlane ning Haapsalu veebileheküljel. Kinnistu müügikuulutus viitega enampakkumise tingimustele Haapsalu veebileheküljel, avaldada kinnisvaraportaalis City24.ee. Aselinnapeal (P. Vikman) korraldada enampakkumise tulemuste kinnitamine ja ostu-müügi lepingute sõlmimine Ostjatega.

4.	Korraldus teha teatavaks aselinnapeale (P. Vikman), kultuuri- ja avalike suhete spetsialistile (M. Uusen), linnavara peaspetsialistilie (madis.raudsepp@haapsalulv.ee).

5.	Korraldus jõustub teatavakstegemisest.

Urmas Sukles				
Linnapea				Erko Kalev
				Linnasekretär